Moltustranda

Moltustranda er ei kystbygd og et tettsted i Herøy kommune på Sunnmøre i Møre og Romsdal. Bygda er 7 kilometer lang. Tettstedet har  innbyggere per 1. januar . Totalt i bygda er det 549 innbyggere per 1. januar 2021. Skrivemåten var tidligere Moldtustranda med d. Denne skrivemåten blir av og til brukt fremdeles. Moltu barnehage har plass til 18 barn.

På Moltustranda er det en Coop marked-butikk med post i butikk.

Bygda har eget idrettslag, Moltustranda IL, med fotball og trimgruppe. Klubben har sju aldersbestemte fotballag i aldersgruppe 8-14 år. Klubben har også A-lag. Moltustranda og spiller i 6. divisjon. Idrettsanlegget heter Munkvoll stadion, og har en grasbane og en grusbane. Bygda har også eget skytterlag med felles skytebane med nabobygdene. I bygda er det en nedlagt sildeoljefabrikk der det no er flere skip i opplag. Det er et fiskemottak i bygda som eksporterer makrell og sild til utlandet. Bygda huser også et smoltanlegg for lakseoppdrettsnæringen.
Ellers er der flere mindre bedrifter i bygda slik som for eksempel Skipsdata A/S, som driver konsulentvirksomhet innen skipsverftsindustrien. Skipsdata AS har 2 ansatte, og samarbeider med Metizoft AS. Ellers livnærer befolkningen seg som sjømenn og fiskere, og innen verftsindustrien. En del pendler til nabobygder og kommuner på jobb. Det er noen få småbruk igjen i bygda, disse driver stort sett med sau og storfe.

Ved siden av Munkvoll stadion står Moltustranda grendehus, der innbyggerne i bygda har sosiale sammenkomster som juletrefester, 17. mai-arrangementer, dansetilstelninger,konserter, bygdedager og privatfester.

Moltu skole har 43 elever fordelt på sju klassetrinn. Ungdomsskoleelevene må reise med buss til Indre Herøy Ungdomsskule som er en kjøretur på åtte-ti minutter.

Referanser

Eksterne lenker
 Kart over Moltustranda på www.gulesider.no
 MAK Moltusida på www.moldtustranda.com

Bosetninger i Herøy (Møre og Romsdal)
Tettsteder i Møre og Romsdal
Tidligere fergesteder i Møre og Romsdal